1. melléklet

**Mihályfa község Közösségi házának használati díja**

Mihályfa Község Önkormányzatának Képviselő-testülete a tulajdonában álló Közösségi házának használati díjára és nyitva tartására, az alábbi feltételeket határozza meg:

*1.Civil szervezetek pénzorientált rendezvényei esetében fizetendő díjak:*

*Közüzemi díjak: víz-, villany-, gáz mérőóra szerint mért fogyasztással, a hatályos bruttó árakkal számolva. Szennyvíz szállítás díja, az elhasznált vízmennyiségnek megfelelő értékben a hatályos Ft/m3 szennyvízszállítási áron számított.*

*2. Lakossági magánrendezvények (csak mihályfai állandó lakosok részéről - nem zenés rendezvény)*

*a) Temetési tor és esküvő-polgári szertartás esetén: díjmentes*

*b) Egyéb lakossági nem zenés magánrendezvény esetén: alkalmanként (illetve naponként) 10.000,-Ft bérleti díjat köteles megfizetni, amennyiben az 1. pontban meghatározott közüzemi díjak meghaladják a bérleti díj összegét, akkor a terembérleti díjon felüli különbözetet is köteles kifizetni.*

*3. Vállalkozói és lakossági zenés-táncos rendezvény, továbbá mihályfai állandó lakosok által szervezett magánrendezvény alkalmanként (illetve naponta) 20.000,-Ft bérleti díjat és az 1. pontban meghatározott közüzemi díjakat köteles megfizetni.*

*4. A nem mihályfai vállalkozók és nem mihályfai állandó lakosok által szervezett magánrendezvény alkalmanként (illetve naponta) 30.000,-Ft bérleti díjat és az 1. pontban meghatározott közüzemi díjakat köteles megfizetni.*

*5. Rendezvények felsorolása, amelyek mentesülnek a díjtételek alól:*

*a) Civil szervezetek tanácskozásai, egyéb (közgyűlések) rendezvényei*

*b) Helyi önkormányzati, óvodai és iskolai rendezvények*

*c) A településen bejegyzett civil szervezetek rendezvényeiért éves szinten 1-1 alkalommal nem köteles díjat fizetni.*

*A helyiség bérlésének igényét a rendezvény napja előtt legalább 8 nappal korábban köteles az igénylő a Mihályfa Község Önkormányzat polgármesterének leadni, az erre rendszeresített formanyomtatványon.*